Au die zwoot Sidlergruppe het si nit chenne sälber versorgen un isch uf Liferige vu Ängland aagswise gsii. D Napoleonische Chrieg hän die Liferige unterbroche un hän d Lag verscherft. 1794 isch Freetown derzue dur di franzesisch Marine gschlisse wore. 1800 hän großi Dail vu dr Nova Scotians rebelliert un hän e Gsetzcode uusegee, wu de facto d Unabhängigkait vu Ängland ghaiße hätt. Villicht hätt die Rebellion au Erfolg ghaa, wänn nit im nämlige Johr e Schiff mit neie Sidler un ere Eskort vu britische Soldaten yydroffe wär.